कान्तिपुरले पनि मंगलवारको पत्रिकामा ‘धनुष्टंकारको संस्कार’ शीर्षकमा गधालाई पनि हजुर भन्न मनलाग्छ भन्दै भूपी शेरचनको कविताको एक अनुच्छेदबाट सम्पादकीय सुरु गरेको छ । सो सम्पादकीयमा लेखिएको छ – ‘‘पञ्चायत हटायौँ, बहुदल ल्यायौँ । संवैधानिक राजतन्त्र फाल्यौंँ । गणतन्त्र ल्यायौंँ । हाम्रा संस्कारहरूले देखाइरहेका छन्, व्यवस्था कागजमा बदलियो । हाम्रो दास मानसिकता उस्तै छ । के शासन, के शासित, के ओहदावाल, के सर्वसाधारण ।’’
